Vniuersis præsentes litteras inspecturis, pariter  audituris, Nos Frater Ioannes de Bobe, aliàs Boisseau humilis Supprior Claustralis Monasterij sancti Ioannis Reomaensis, Ordinis sancti Benedicti, Lingonensis Diœcesis, necnon infrascripti Religiosi  Monachi dicti Monasterij, videlicet Frater Reginaldus Subbot Prior de Courtengy, Adrianus de Bullon Infirmarius, Ferricus de Cussigniaco Sacrista, Henricus de Longuay Eleemosynarius, Antonius de Torcy Prior de Monasterio Englanon, Laurentius de Guiens Cantor,  Philibertus de Caua Presbyteri. Necnon Christophorus l’Abbé, Guillelmus de Bussepot, Petrus de Fussy, Erardus Chaillot, Philibertus de Sursangy, Guillelmus de Villa sur Aise,  Ioannes de Tentes Nouitij eiusdem Monasterii, omnes vnanimes Capitulariter congregati, Salutem in Domino. Cùm Monasterium nostrum Pastoris solatio destitutum esset per bona memoriæ Fratris Ioannis de Cussigniaco Abbatis obitum, volentes indemnitatibus eiusmodi Monasterii obuiare ad electionem futuri Abbatis celebrandam in vnum conuenimus,  diffusa Spiritus sancti gratia omnes per viam Spiritus sancti, seruatis seruandis, Venerabilem  Religiosum virum Fratrem Petrum d’Aligny Confratrem nostrum elegimus in Abbatem  Pastorem nostrum, solemnitatibus ad hoc, tam de iure, quàm de stilo  consuetudine seruatis, provt in instrumento eiusmodi electionis desuper confecto latiùs seu pleniùs continetur. Qua propter nos omnes  singuli præfati Religiosi ibidem Capitulariter, priùs vt præfertur, congregati, citra tamen quoruncunque Procuratorum per nos hactenus quomodolibet constitutorum reuocationem, non vi, dolo, metu, aut aliqua sinistra machinatione circunuenti, sed gratis  sponte, ac ex nostra,  cuiuslibet nostrûm certa scientia omnibus melioribus modo, via, iure, causa,  forma, quibus meliùs, validiùs, tutiùs,  efficaciùs potuimus,  debuimus, fecimus, constituimus,  creauimus nostros certos Procuratores, ac certos Nuncios speciales  generales. Ita tamen quòd specialitas generalitati non deroget, nec econtrà, videlicet venerabilem  Religiosum virum Fratrem Ludouicum de Monserual Priorem Prioratus Blanniaci,  ........ præsentes  onus eiusmodi procurationis in se sponte suscipientes,  eorum quemlibet in solidum specialiter quidem  expressè ad pro nobis,  nomine nostro dictam nostram electionem prosequendam, decretúmque ipsius Reuerendo in Christo Patri  Domino D. Ioanni miseratione diuina Episcopo, Duci Lingonensi, ac Pari Franciæ, seu eius in spiritualibus  temporalibus Vicariis generalibus, cum humilitate  reuerentia, quibus decet præsentandum, ipsiúsque confirmationem, ac munus benedictionis præfato Fratri Petro electo impertiri petendum, requirendum,  obtinendum, litterásque desuper necessarias gratiam, siue iustitiam continentes impetrari faciendum, quæcunque iuramenta ad hoc necessaria in animam omnium nostrûm præstanda,  generaliter omnia alia eiusmodi electionis negotium tangentia, necessaria,  opportuna prosequendum. Promittentes habere ratum  gratum quidquid per dictos nostros Procuratores,  eorum Procuratores actum, dictum, factum, gestum fueritin præmissis, seu aliter quomodolibet procuratum. Releuamus nihilominùs eosdem Procuratores nostros,  eorum quemlibet ab omni onere satisdationis, sub omnium  singulorum nostrorum bonorum mobilium,  immobilium, præsentium  futurorum quoruncunque, præsertim ipsius Conuentus obligatione  hypotheca. In quorum omnium fidem  testimonium præmissorum præsentes litteras fieri,  per Notarium publicum infrascriptum subscribi, sigillíque nostri Conuentus quo in talibus vtimur, iussimus,  fecimus appensione communiri. Datum in dicto nostro Monasterio,  loco Capitulari, die vicesima quarta mensis Septembris, anno Domini millesimo quadringentesimo nonagesimo primo: præsentibus honestis viris Hugone Barbier de Viserneio,  Milone Bilon testibus ad præmissa vocatis specialiter  rogatis.